|  |
| --- |
| Corporate Communications |
| А1 Bulgaria |
| 0882 201 215 |
| http://www.а1.bg |
| http://www.facebook.com/A1Bulgaria |

София,

28.03.2024

**UFC и A1 България продължават правата за излъчване за следващите години**

*MAX Sport ще предава всички UFC Fight Nights, всички бойни галавечери, и още любопитно съдържание*

UFC, водещата световна организация по смесени бойни изкуства, и А1 обявиха многогодишно споразумение за правата за излъчване, според което MAX Sport ще продължи да бъде предпочитаното място за почитателите на UFC. MAX Sport ще продължи да излъчва на живо съдържание от всички UFC Fight Night събития, наред с всички галавечери. MAX Sport ще излъчва също допълнително съдържание, което включва оригинални предавания и архивни кадри от UFC Live събития.

Само през следващите два месеца календарът на UFC предлага четири UFC Fight Nights и две галавечери, включително UFC 300, което ще се състои на 14 април в Лас Вегас. Ключовото UFC събитие ще е с участието на шампиона в лека категория Алекс Перейра, който ще защитава титлата си срещу бившия носител на титлата Джамахал Хил. Това е втората битка за титлата в жребия, наред със срещата при жените между кралицата в категория перо Жанг Уайли срещу Ян Шаонан. В допълнение церемонията за BMF титлата ще бъде „на тепиха“, когато настоящият ѝ притежател Джъстин Гети се срещне с Макс Холоуей в леката категория. Друга значима среща ще представи бившата олимпийска златна медалистка Кейла Харисън, която ще направи своя промо дебют в двубой с бившата шампионка Холи Холм в надпревара в категория петел.

В допълнение към събитията от водещата MMA организация каналите MAX Sport предлагат на зрителите богата селекция от спортни събития, като съдържание от моторните спортове NASCAR, MotoGP и WRC, хокей – NHL и бойни спортове – UFC, Cage Fighting Champions и избрани водещи боксови срещи.

Абонатите на MAX Sport могат да гледат още Българската баскетболна лига, Европейската Euroleague, Българската национална волейболна лига, италианската SuperLega, FIVB лига на нациите за мъже и жени, CEV шампионската лига за мъже и жени, Диамантената лига по атлетика, най-интересните турнири от Европейския голф тур, както и тенис в най-престижните турнири от ATP.

За почитателите на футбола MAX Sport излъчва мачове от трите европейски клубни турнири - UEFA Шампионска лига във вторник, Лига Европа, Лига на конференциите, испанската Ла Лига, италианската Серия А, нидерландската Ередивизи, Купата на Франция и южноамерикански първенства като Copa Libertadores и Copa Sudamericana.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2022 г. A1 България отчита приходи от 640,4 млн. евро, а сравнимата EBITDA e 254,4 млн. евро.*

***A1 Group*** *е водещ телекомуникационен доставчик в Централна и Източна Европа с повече от 26 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2022 година надхвърлят 5 милиарда евро. Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни и онлайн разплащанията. Групата разполага със стабилен акционер в лицето на América Móvil – един от най-големите телекомуникационни доставчици в света.*